Diari Oficial de la Generalitat Valenciana


Sumari del DOGV 4078, del 04-09-2001 (2001/8369)

Convocatòria i bases per a la provisió en propietat d'una plaça de tècnic economista, pel sistema de concurs oposició lliure.
-----------------------------------------------------------------------------------------------------------------------------

### Dades del document

Número de DOGV
:   4078

Data del DOGV
:   04-09-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/8369


Data del document
:   06-08-2001

Organisme emissor
:   Ajuntament de Paiporta

Tipus de document
:   Convocatòria

Descriptors 

:   * Paiporta
    * administració local
    * concurs administratiu

Convocatòria i bases per a la provisió en propietat d'una plaça de tècnic economista, pel sistema de concurs oposició lliure. [2001/F8369]
  
Per la Resolució de l'Alcaldia número 63/2001, de data 6 d'agost, s'ha convocat el procés selectiu per a la provisió, en propietat, d'una plaça de tècnic economista, escala d'administració especial, subescala de tècnic superior, nivell A, pertanyent a l'oferta d'ocupació de 2000, pel sistema de concurs oposició lliure, d'acord amb les bases que seguidament es transcriuen.
  
El que es fa públic als efectes oportuns, i es fa saber que contra aquestes podran interposar-se els recursos en els terminis i amb els requisits regulats en la Llei 30/1992, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
Bases
  
Primera. Objecte de la convocatòria
  
1.1. És objecte de la present convocatòria de proves selectives la provisió d'un lloc de tècnic dels serveis econòmics, escala d'administració especial, subescala de tècnic superior, grup A segons l'article 25 de la Llei 30/1984, de 2 d'agost, de Mesures per a la Reforma de la Funció Pública.
  
1.2. El lloc de tècnic dels serveis econòmics està inclòs en la plantilla del personal funcionari d'aquest ajuntament i dotat amb les retribucions assenyalades en el pressupost municipal.
  
1.3. La provisió del lloc d'aquesta convocatòria s'efectuarà mitjançant el sistema de concurs-oposició lliure.
  
Segona. Requisits dels aspirants
  
2.1. Per a prendre part en el present procés selectiu els aspirants hauran de complir les següents condicions:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre d'aquesta o la de qualsevol d'aquells estats a què, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Unió Europea.
  
b) Tenir complits 18 anys d'edat, i no excedir d'aquella en què falten menys de 10 anys per a la jubilació forçosa per edat.
  
c) Estar en possessió de títol de llicenciat en ciències econòmiques o equivalent, o en condicions d'obtenir-lo en la data en què acabe el termini de presentació d'instàncies. En tot cas l'equivalent haurà de ser aportat per l'aspirant mitjançant un certificat expedit a l'efecte per l'administració competent en cada cas.
  
d) No patir cap malaltia o defecte físic que impedisquen l'acompliment de les corresponents funcions.
  
e) No haver sigut separat mitjançant expedient disciplinari del servei a l'estat a l'administració autònoma o local, ni trobar-se inhabilitat per a l'exercici de les funcions públiques.
  
2.2. Totes les condicions enumerades les hauran de complir els aspirants l'últim dia en què finalitze el termini de presentació d'instàncies, excepció feta de les detallades en la lletra e), que haurà de referir-se al moment de terminació de les proves selectives amb la publicació de la llista d'aprovats.
  
Tercera. Presentació de sol·licituds i drets d'examen
  
3.1. Les instàncies per a sol·licitar prendre part en les proves selectives convocades es dirigiran a l'alcalde president de l'ajuntament, acompanyades del justificant d'haver ingressat en la Tresoreria Municipal la quantitat de 15.000 pessetes en concepte de drets d'examen.
  
3.2. Es presentaran dins del termini de 20 dies naturals, comptats a partir del següent a la publicació de l'anunci d'aquesta convocatòria en el Boletín Oficial del Estado, en el Registre General de l'ajuntament els dies laborables i en hores d'oficina, o en la forma determinada per l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3. Els sol·licitants manifestaran en les seues instàncies que compleixen totes les condicions exigides en la base segona referides a la data en què acaba el termini de presentació d'aquestes, i que es comprometen a prestar el jurament o promesa previst en el Reial Decret 707/1979.
  
Quarta. Admissió d'aspirants
  
4.1. Finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província de València, i serà exposada al tauler d'edictes de la corporació. Es concedirà un termini de 10 dies per a l'esmena de defectes pels aspirants exclosos.
  
Les dites reclamacions, si n'hi haguera, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.
  
4.2. El que s'ha expressat anteriorment s'entén sense perjuí del que disposa l'article 71 de la Llei 30/1992, de 26 de novembre.
  
Cinquena. Tribunal qualificador
  
5.1. El tribunal qualificador estarà constituït en la següent forma:
  
- President: l'alcalde president o membre de la corporació que delegue.
  
- Vocals:
  
· Un representant de la Comunitat Autònoma Valenciana.
  
· El secretari de la corporació.
  
· Un tècnic superior de l'ajuntament nomenat per l'Alcaldia.
  
· Un representant sindical, amb titulació superior, nomenat per l'Alcaldia a proposta de les organitzacions sindicals.
  
- Secretaria: la Secretaria de l'Àrea d'Interior.
  
5.2. La designació dels membres del tribunal, titulars i suplents, es farà pública en el Butlletí Oficial de la Província de València i al tauler d'edictes de la corporació.
  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4. Els membres del tribunal hauran d'abstenir-se de formar part d'aquest quan concórreguen les circumstàncies previstes en l'article 28 de la Llei 30/1992.
  
5.5. Els aspirants podran recusar els membres del tribunal en els termes establits en l'article 29 d'aquest text legal.
  
5.6. El tribunal no podrà proposar per al seu nomenament un nombre de candidats superior al nombre de places convocades a l'oposició. Els candidats que superen les proves selectives i no obtinguen plaça passaran a formar part d'una borsa de treball a tenir en compte per a futures contractacions.
  
5.7. El tribunal es classifica en la categoria primera als efectes establits en la Resolució de 22 de març de 1993, i percepció de les assistències que corresponguen als seus membres.
  
5.8. El tribunal podrà disposar la incorporació d'assessors especialistes a les seues sessions.
  
Sisena. Publicitat i desenvolupament de les proves
  
6.1. Les bases, una vegada aprovades, es publicaran íntegres en el Butlletí Oficial de la Província de València i en el Diari Oficial de la Generalitat Valenciana. L'anunci extracte de la convocatòria es publicarà també en el Boletín Oficial del Estado.
  
6.2. Tots els anuncis de tràmits posteriors es publicaran en el Butlletí Oficial de la Província de València, tal com es concreta en els distints epígrafs d'aquestes bases i excepte el que disposa l'apartat 7.5 següent.
  
L'anunci de la convocatòria, les bases i tots els altres anuncis relatius al desenvolupament d'aquestes proves es publicarà també al tauler d'anuncis de l'ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.4. Llevat el que s'ha expressat anteriorment, el començament del primer exercici s'anunciarà només en el Butlletí Oficial de la Província de València amb 15 dies d'antelació, com a mínim, i expressant l'anunci el dia, l'hora i el lloc en què haurà de tenir lloc.
  
6.5. El començament dels restants exercicis s'anunciarà només al tauler d'anuncis de l'ajuntament i local on s'haja celebrat la prova precedent, i haurà de transcórrer entre la celebració de l'un i l'altre exercici un termini mínim de 48 hores i fer-se públic l'anunci de començament amb una antelació mínima de 24 hores.
  
6.6. Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.
  
6.7. L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig celebrat a aquests efectes.
  
Setena. Sistema de selecció
  
7.1. El sistema selectiu és el de concurs oposició lliure.
  
7.2. Les proves selectives, la seua qualificació i el programa temari d'aquestes són els continguts en l'annex I d'aquestes bases.
  
7.3. La qualificació del concurs s'efectuarà conforme als criteris establits en l'annex II a les presents bases.
  
Annex I
  
Exercicis i programa de les proves selectives
  
En primer lloc es procedirà a realitzar la fase d'oposició. A la seua finalització es publicarà al tauler d'anuncis de l'ajuntament la llista d'aspirants que l'han superat perquè en el termini de tres dies hàbils presenten la documentació que s'ha de valorar com a mèrits conforme al barem que figura en l'annex II.
  
Primer exercici. Obligatori i eliminatori
  
Consistirà en una prova escrita de fins a un màxim de 100 preguntes, amb quatre opcions de resposta, sobre les matèries que componen el temari de l'oposició, que els candidats hauran de contestar en un màxim de 90 minuts. Cada resposta mal contestada es computarà restant-ne una a les preguntes contestades correctament.
  
Segon exercici. Obligatori i eliminatori
  
Consistirà a desenvolupar per escrit una pregunta entre dues determinades pel tribunal relacionades amb les matèries compreses en el programa de la convocatòria encara que no s'ajusten exactament a epígraf concret d'aquest. El temps màxim per a la seua realització serà dues hores.
  
Tercer exercici. Obligatori i eliminatori
  
Consistirà a redactar per escrit un informe amb proposta de resolució sobre un dels dos supòsits pràctics que plantejarà el tribunal immediatament abans del començament de l'exercici, relacionats amb les funcions del lloc de treball.
  
Per a la resolució d'aquesta prova els aspirants podran assistir proveïts dels textos legals que consideren necessaris, textos que únicament inclouran normatives sense supòsits pràctics.
  
El temps per a la realització d'aquest exercici el fixarà el tribunal i informarà els aspirants amb la suficient antelació.
  
Qualificació dels exercicis
  
El primer, segon i tercer exercici es qualificaran de 0 a 10 punts, i serà necessari obtenir per a superar-lo un mínim de 5 punts en cada un d'aquests.
  
La qualificació resultant d'aquests tres exercicis vindrà determinada per la suma de les puntuacions obtingudes en cada un.
  
Programa temari
  
Matèries comunes
  
Tema 1. La Constitució. Pluralitat de significats. La Constitució com a text normatiu. La Constitució Espanyola.
  
Tema 2. La llei. Concepte i caràcters. Les lleis estatals en el sistema espanyol. Normes del Govern amb força de llei. Els tractats internacionals com a norma de dret intern.
  
Tema 3. El reglament. La potestat reglamentària: formació i fonament. Distinció de figures afins. Les relacions entre la llei i el reglament.
  
Tema 4. La corona. Les funcions del rei. El referèndum.
  
Tema 5. Les Corts Generals. Composició, atribucions i funcionament. Òrgans de control dependents de les Corts Generals. El Defensor del Poble i el Tribunal de Comptes.
  
Tema 6. El poder judicial. Regulació constitucional de la justícia. El Consell General del Poder Judicial. La nova organització de l'administració de justícia a Espanya.
  
Tema 7. El Govern en el sistema constitucional espanyol. La designació i remoció del president del Govern. El Govern: composició i funcions.
  
Tema 8. El règim local. Principis constitucionals de l'administració local a Espanya. Garantia institucional de l'autonomia local. Contingut i límits de l'autonomia. Doctrina del Tribunal Constitucional.
  
Tema 9. Fonts de l'ordenament local. Legislació estatal sobre règim local. Legislació autonòmica local. Les seues relacions amb l'estatal. Problemàtica de l'aplicació a les entitats locals de les lleis autonòmiques de caràcter sectorial.
  
Tema 10. La potestat reglamentària de les entitats locals, òrgans titulars. Reglament orgànic i ordenances: distinció, procediment d'elaboració i aprovació. La publicació de les normes locals. Els bans.
  
Tema 11. La revisió dels actes administratius locals. La revisió d'ofici. Recursos administratius i jurisdiccions contra actes de les corporacions locals.
  
Tema 12. L'acte administratiu. Concepte. Classes. Elements.
  
Tema 13. El procediment administratiu. Concepte i classes. La regulació del procediment administratiu en el nostre dret. Principis generals. Els interessats.
  
Tema 14. Fases del procediment general. Procediments especials. El silenci administratiu. Defensa contra la inactivitat material de l'administració.
  
Tema 15. L'eficàcia dels actes administratius. Notificació i publicació. La suspensió i les seues classes. Executivitat i acció d'ofici.
  
Tema 16. La invalidesa de l'acte administratiu. Classes de vicis i els seus efectes. Convalidació i conversió. Irregularitats no invalidants. La revisió d'ofici. La revocació per motiu d'oportunitat.
  
Tema 17. Els recursos administratius. Concepte i significat. Classes. El procediment administratiu en via de recursos. Principis generals. Els recursos ordinaris d'alçada i reposició.
  
Matèries específiques
  
Tema 1. La comptabilitat pública. Principis bàsics. La comptabilitat pública i la comptabilitat nacional. El sector públic. El nou Pla General de Comptabilitat Pública.
  
Tema 2. La comptabilitat de les corporacions locals. Funcions que comprèn. Òrgans que la realitzen i disposicions per què es regeix. La comptabilitat pública local en l'estranger.
  
Tema 3. Comptabilitat financera i comptabilitat pressupostària. Les instruccions de comptabilitat per a l'administració local: diferència en atenció a la població del municipi. El pla general de comptabilitat adaptat a l'administració local i les seues perspectives d'evolució.
  
Tema 4. Estats i comptes anuals. La seua formació, rendiment i composició. Annexos als estats anuals.
  
Els comptes de les societats mercantils. Informació a subministrar al ple de l'entitat, òrgans de gestió i altres entitats públiques.
  
Tema 5. Fiscalització interna de la gestió econòmica de les corporacions locals. Òrgans i procediment de fiscalització. Modificacions relatives al règim de control i fiscalització de les hisendes locals després de la Llei 13/1996, de Mesures Fiscals, Administratives i d'Ordre Social.
  
Tema 6. Fiscalització externa de la gestió econòmica de les corporacions locals. Procediments del Tribunal de Comptes.
  
Tema 7. El pressupost. Concepte i aparició històrica. Justificació del pressupost. Característiques. El cicle pressupostari.
  
Tema 8. Els pressupostos generals de l'estat a Espanya. Procediment d'elaboració i aprovació. Estructura pressupostària. El pressupost per programes i el pressupost de base zero a Espanya.
  
Tema 9. Ingressos públics. Concepte i classes. El concepte de taxa i la seua significació històrica i actual. Adaptació de les taxes i preus públics a la doctrina del Tribunal Constitucional. Els preus públics. Les contribucions especials. Els impostos: concepte, elements i classes.
  
Tema 10. Principis de la imposició. Els principis del benefici, capacitat de pagament i equitat. La suficiència, flexibilitat i neutralitat dels impostos. Efectes de la imposició. Translació i incidència.
  
Tema 11. La despesa pública. Concepte i classes. El creixement de la despesa pública. Política social i despesa pública.
  
Tema 12. Text refós de la Llei General Pressupostària. Objectius i principis. Els drets i obligacions de la hisenda pública. La intervenció de l'administració i els organismes autònoms de l'estat. El deute públic. El Tresor Públic.
  
Tema 13. L'ordenament tributari espanyol. Principis constitucionals. El nou sistema constitucional de fonts del dret i la seua repercussió en l'àmbit financer. Aplicació de les normes tributàries. Els tributs i les seues classes.
  
Tema 14. La relació jurídica tributària; concepte, naturalesa i elements. El fet imposable. Concepte i classes. El subjecte passiu. Els responsables del tribut.
  
Tema 15. La base imposable. Concepte i règims de determinació. Estimació directa o indirecta. Estimació objectiva singular. La comprovació de valors. La base liquidable. El tipus de gravamen. El deute tributari.
  
Tema 16. La gestió tributària en l'administració local. La competència de les entitats locals en la gestió tributària. Gestió recaptatòria en l'administració local. La seua importància. Òrgans recaptadors en l'administració local: enumeració i competències.
  
Tema 17. El deute tributari. Components: formes d'extinció del deute. El pagament. Obligats al pagament. Deutors principals. Responsabilitat solidària i subsidiària. Temps de pagament. Mitjans de pagament. Justificants de pagament. Garanties de pagament.
  
Tema 18. Efectes del pagament. Ajornament i fraccionament dels deutes. Altres formes d'extinció dels deutes: prescripció, compensació, condemnació i insolvència.
  
Tema 19. La compensació com a mitjà d'extinció de deutes. Normes de règim local. Deutes d'entitats públiques i Seguretat Social.
  
Tema 20. Recaptació en període voluntari. Procediment i lloc d'ingrés. Terminis d'ingrés. Informació al contribuent. Col·lectiva i individual.
  
Tema 21. El procediment de constrenyiment. Definició i caràcter. Potestat d'utilitzar la via de constrenyiment en l'administració local. Iniciació i efectes. Impugnació. El recàrrec de constrenyiment. Suspensió. Terme.
  
Tema 22. La notificació en el procediment de constrenyiment. Títols per a l'execució. La provisió de constrenyiment. Recursos administratius contra la provisió de constrenyiment. Terminis d'ingrés.
  
Tema 23. L'embargament de béns. Prelació. La provisió d'embargament. Béns inembargables. L'embargament de diners efectius: procediments centralitzats d'informació i embargament.
  
Tema 24. L'embargament de béns immobles. Actuacions posteriors a l'embargament. Subhastes. Costes. Adjudicació de béns en l'administració local. Crèdits incobrables. Finalització de l'expedient de constrenyiment.
  
Tema 25. El servei de recaptació. Gestió directa. El personal al servei dels òrgans de recaptació. Fórmules de gestió directa gestió cedida.
  
Tema 26. El pressupost general de les entitats locals. Formació i aprovació. La pròrroga del pressupost.
  
Tema 27. L'estructura del pressupost de les entitats locals. Aplicació de les tècniques pressupostàries del pressupost per programes i de base zero. L'equilibri pressupostari.
  
Tema 28. L'execució del pressupost de les entitats locals. Les bases d'execució del pressupost. Fases de l'execució. Competències.
  
Tema 29. Comptabilització de l'execució del pressupost: autorització. Disposició, reconeixement i liquidació de drets i obligacions. Tractament de les obligacions reconegudes extrajudicialment pel ple de la corporació.
  
Tema 30. L'immobilitzat en les entitats locals. Classificació. Tractament comptable. Criteris de valoració. Les amortitzacions.
  
Tema 31. Les modificacions de crèdit. Classes. Tramitació.
  
Tema 32. La liquidació del pressupost. Els romanents de crèdit. Determinació i control. El resultat pressupostari. El romanent de tresoreria.
  
Tema 33. El tancament de l'exercici en les corporacions locals. La liquidació del pressupost. Documentació. Determinació de resultats. Balanç de situació. Pressupostos tancats. Estalvi net.
  
Tema 34. Els projectes d'inversió. Les despeses de finançament afectat. Concepte de desviacions de finançament.
  
Tema 35. El crèdit local. La nova regulació de les operacions financeres. Requisits de solvència exigits. Finalitat i duració. Competència. Límits i requisits per a la concertació d'operacions de crèdit.
  
Tema 36. La tresoreria. Concepte i funcions. Organització de la tresoreria. La planificació financera. Els plans de sanejament financer.
  
Tema 37. Els diferents conceptes d'endeutament en el sector local. Operacions corrents i operacions de capital. La gestió de la liquiditat. Objectius. Tractament de la rendibilització d'excedents temporals de tresoreria.
  
Tema 38. Principals indicadors econòmics en termes de tresoreria. Ratios del cicle de caixa. El romanent de tresoreria i el cash-flow financer.
  
Tema 39. Les hisendes locals a Espanya: principis constitucionals. Principi de reserva de llei en matèria tributària. La Llei Reguladora de les Hisendes Locals. El principi de suficiència de les hisendes locals. La potestat tributària dels ens locals.
  
Tema 40. Les ordenances fiscals. Contingut. Procediment d'aprovació i publicació. Recursos contra els actes d'imposició, ordenació i aplicació dels tributs. La suspensió de l'acte impugnat.
  
Tema 41. Ingressos locals no impositius. Ingressos de dret privat. Subvencions i altres ingressos de dret públic.
  
Tema 42. Taxes i les seues classes. Règim jurídic. Règim de càlcul i aprovació de les tarifes dels serveis públics. Els preus públics. Conseqüències de la sentència del Tribunal Constitucional 185/1995, de 14 de desembre, sobre l'exacció dels preus públics en les corporacions locals.
  
Tema 43. Les contribucions especials. Règim jurídic. Imposició i ordenació. Gestió i recaptació.
  
Tema 44. L'impost sobre béns immobles. Gestió cadastral i tributària.
  
Tema 45. L'impost sobre activitats econòmiques. Gestió censal. Inspecció de l'IAE. L'impost sobre vehicles de tracció mecànica.
  
Tema 46. L'impost sobre construccions, instal·lacions i obres. Possibles incompatibilitats entre l'ICO i altres tributs. Impost sobre l'increment de valor dels terrenys de naturalesa urbana.
  
Tema 47. Impost sobre l'increment del valor dels terrenys de naturalesa urbana.
  
Tema 48. Impost sobre vehicles de tracció mecànica.
  
Tema 49. La revisió dels actes de gestió tributària en via administrativa. El procediment economicoadministratiu.
  
Tema 50. La funció pública local. Classes de funcionaris. Règim jurídic. Els òrgans de representació.
  
Tema 51. Drets i deures dels funcionaris. Règim d'incompatibilitats i disciplinari.
  
Tema 52. L'ordenació territorial. Classes de plans d'ordenació. El Pla General d'Ordenació Urbana. Normes subsidiàries i complementàries. Plans parcials i especials. Estudis de detall.
  
Tema 53. Contracte d'obres (I). Esquema general del procediment de contractació. Obra nova: actuacions prèvies a l'expedient, expedient de contractació, procediment d'adjudicació, formalització del contracte.
  
Tema 54. Contracte d'obres (II). Certificats d'obres, liquidació provisional, liquidació definitiva, devolució de fiança o cancel·lació d'aval, modificats o reformats, obres accessòries o complementàries, revisions de preus, reajustament d'anualitats.
  
Tema 55. Contracte d'obres (III). Pagament d'interessos de demora, indemnització a favor del contractista, resolució del contracte, execució d'obres per administració, peculiaritats en la contractació d'organismes autònoms.
  
Tema 56. Contracte d'obres (IV). Intervenció i comptabilització de totes les fases i possibilitats dels contractes d'obres.
  
Tema 57. Contracte de subministrament (I). Delimitació, procediment general. Actuacions preparatòries, formes d'adjudicació, constitució fiança, formalització contracte, efectes del contracte, modificació i extinció del contracte.
  
Tema 58. Contracte de subministraments (II). Subministraments menors, contracte de fabricació, béns d'adquisició centralitzada, junta de compres, contractes d'adquisició, manteniment i arrendament d'equips i sistemes d'informació. Normes especials dels organismes autònoms.
  
Tema 59. Contracte de subministraments (III). Intervenció i comptabilització de totes les fases i possibilitats dels contractes de subministraments.
  
Tema 60. Contractes patrimonials (I). Adquisició de béns immobles, adquisició de terrenys destinats a la construcció d'edificis. Arrendament de béns immobles, alienació de béns immobles. Cessions gratuïtes de béns immobles, permuta de béns immobles.
  
Tema 61. Contractes patrimonials (II). Intervenció i comptabilització de totes les possibilitats dels contractes patrimonials.
  
Tema 62. Contracte d'assistència a empreses consultores i de serveis. Característica del contracte, procediment. Contractes d'assistència per a l'elaboració de projectes d'obres. Intervenció i comptabilitat de totes les fases i possibilitats dels contractes d'assistència.
  
Tema 63. Contractes de treball específics i concrets no habituals. Característiques del contracte, procediment: preparació, adjudicació, formalització del contracte, execució, modificació i extinció. Intervenció i comptabilitat de totes les fases i possibilitats dels contractes específics i concrets no habituals.
  
Tema 64. Contractes de gestió de serveis públics. Delimitació i procediment: preparació, adjudicació, formalització, execució, modificació i extinció. Intervenció i comptabilització de totes les fases i procediments dels contractes de gestió de serveis públics.
  
Tema 65. Retribucions del personal funcionari (I). Naixement, modificació i extinció de l'obligació. Justificació documental de les nòmines: altes baixes i les seues classes.
  
Tema 66. Retribucions del personal funcionari (II). Funcions en pràctiques: naixement, modificació i extinció de l'obligació. Compliment de l'obligació. Justificació documental de les nòmines.
  
Tema 67. Retribucions del personal funcionari (III). Règim de la Seguretat Social dels funcionaris.
  
Tema 68. Retribucions del personal funcionari (IV). Intervenció i comptabilització de totes les fases i possibilitats de les retribucions del personal funcionari.
  
Tema 69. Retribucions del personal laboral (I). Personal laboral fix. Naixement, modificació, extinció i compliment de l'obligació. Personal laboral no permanent: naixement, modificació, extinció i compliment de l'obligació.
  
Tema 70. Retribucions del personal laboral (III). Intervenció i comptabilització de totes les fases i procediment de les retribucions del personal laboral.
  
Tema 71. Despeses de caràcter plurianual. Projectes de despesa. Despeses de finançament afectat. Coeficient de finançament. Desviacions de finançament i restat pressupostari.
  
Tema 72. La comptabilitat d'ingressos i despeses. Estats i comptes anuals.
  
Tema 73. Comptabilitat de les operacions de crèdit. Consideracions generals. Obligacions i bons a llarg termini: interior i exterior. Operacions de préstec. Operació de tresoreria.
  
Tema 74. Comptabilitat de situacions especials mitjançant comptes d'ordre. Comptabilitat de control d'agents recaptadors.
  
Tema 75. La hisenda local. L'aplicació de la LGT a les hisendes locals.
  
Tema 76. El crèdit local. Comptabilització, intervenció i requisits procedimentals.
  
Tema 77. Responsabilitats en matèria de gestió econòmica local.
  
Economia
  
Tema 78. Títols valors. Lletra de canvi. La relació causal i formal en la lletra de canvi. La provisió de fons. Requisits essencials relatius al document i a les persones. L'acceptació i l'aval. L'endós. El protest.
  
Tema 79. El xec. Analogies i diferències amb la lletra de canvi. Requisits i modalitats. La provisió. La presentació i el pagament del xec. Protest del xec. Les accions canviaries.
  
Tema 80. Contractes bancaris. Caràcters del contracte bancari. El secret bancari. Classificació dels contractes bancaris. El dipòsit bancari.
  
Tema 81. Els préstecs bancaris. L'obertura de crèdit: concepte, naturalesa i classes. Règim dels contractes d'obertura de crèdit. Els crèdits documentals. El document bancari.
  
Tema 82. La inflació. Fonaments, classes i efectes econòmics.
  
Tema 83. La política fiscal. Condicionaments i problemes actuals.
  
Tema 84. Aspectes monetaris del finançament del dèficit públic.
  
Tema 85. Els processos d'integració econòmica.
  
Tema 86. Les Comunitats Europees. Origen. Evolució.
  
Tema 87. La Unió Europea. La unió econòmica i monetària.
  
Tema 88. El Tractat de Maastricht. Els criteris de convergència.
  
Tema 89. La pesseta. L'euro.
  
Tema 90. El comportament del consumidor. La demanda.
  
Tem 91. La funció de producció.
  
Tema 92. L'estructura del mercat de béns.
  
Tema 93. Magnituds agregades bàsiques.
  
Tema 94. L'oferta monetària.
  
Tema 95. El mercat de diners.
  
Tema 96. El Fons Monetari Internacional. El Banc Mundial.
  
Tema 97. El mercat de treball. La desocupació.
  
Tema 98. Les fallades del mercat. La intervenció pública.
  
Annex II
  
Barem per al concurs d'una plaça de tècnic d'administració especial economista
  
1. Experiència professional
  
Antiguitat. Fins a un màxim de 4 punts.
  
Es valorarà amb 0,05 punts cada mes de treball, a jornada completa, de serveis en actiu dins de la funció pública.
  
2. Mèrits específics
  
Acompliment del lloc d'interventor, tresorer o cap d'àrea de serveis econòmics en una administració pública: 0,10 punts per mes de servei. Fins a un màxim de 3 punts.
  
3. Coneixements del valencià
  
Es valorarà fins a un màxim de 2 punts.
  
Coneixement del valencià sempre que s'acredite estar en possessió del pertinent certificat o homologació expedits per la Junta Qualificadora de Coneixements de Valencià, d'acord amb la següent escala general:
  
a) Coneixement grau superior: 2 punts.
  
b) Coneixement grau mitjà: 1,50 punts.
  
c) Coneixement grau elemental: 1 punt.
  
d) Coneixement oral: 0,50 punts.